Anunţ juridic important

|

52009PC0480

Propunere de decizie a Consiliului privind încheierea, de către Comisie, a Acordului de cooperare dintre Comunitatea Europeană a Energiei Atomice şi Guvernul Republicii Federative a Braziliei în domeniul cercetării privind energia de fuziune  /* COM/2009/0480 final */

	[pic] | COMISIA COMUNITĂŢILOR EUROPENE |Bruxelles, 16.9.2009COM(2009) 480 finalPropunere deDECIZIE A CONSILIULUIprivind încheierea, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziuneEXPUNERE DE MOTIVESubiect: Încheierea, de către Comisie, în conformitate cu articolul 101 al doilea paragraf din Tratatul de instituire a CEEA, a Acordului de cooperare dintre Comunitatea Europeană a Energiei Atomice, reprezentată de Comisia Comunităților Europene, și Guvernul Republicii Federative a Braziliei în domeniul cercetării privind energia de fuziuneDirectivele de negociere de către Comisie a Acordului de cooperare dintre Comunitatea Europeană a Energiei Atomice (EURATOM) și Guvernul Republicii Federative a Braziliei în domeniul cercetării privind energia de fuziune (denumit în continuare „acordul”) au fost aprobate de Consiliu la 22 iulie 2008.Respectivele directive aveau la bază un proiect de acord, care fusese analizat la nivelul Grupului de lucru mixt Cercetare și chestiuni atomice, înainte de adoptarea de către Consiliu a directivelor de negociere ca punct A. Pe parcursul negocierilor, nu s-au adus modificări substanțiale la respectivul proiect de acord.Comitetul consultativ pentru programul specific al Euratom în domeniul cercetării energiei nucleare (Fuziune) (CCE-FU) a sprijinit intenția de încheiere a unui astfel de acord.Pentru CEEA, formele de cooperare pe care le-ar permite noul acord sunt:compatibile din punct de vedere tehnic cu obiectivele științifice și tehnologice cu relevanță pentru cercetarea în domeniul energiei de fuziune, astfel cum sunt definite în Decizia Consiliului din 18 decembrie 2006 privind cel de-al șaptelea program-cadru al CEEA pentru activitățile de cercetare și formare în domeniul nuclear (2007-2011)[1];compatibile din punct de vedere financiar cu suma de referință alocată fuziunii în aceeași decizie din 18 decembrie 2006;în acord cu obiectivele științifice și tehnologice ale priorității tematice privind cercetarea în domeniul energiei de fuziune, astfel cum sunt definite în Decizia Consiliului din 19 decembrie 2006[2] privind programul specific de punere în aplicare a celui de-al șaptelea program-cadru al Comunității Europene a Energiei Atomice (EURATOM) pentru activitățile de cercetare și de formare în domeniul nuclear (2007-2011).Acordul propus nu va avea impact asupra bugetului comunitar, dat fiind că toate activitățile de cooperare în temeiul acordului se vor derula în domenii care fac obiectul programelor UE și, ca atare, vor fi finanțate prin schemele de finanțare aferente (cum ar fi Contractele de asociere dintre Comisie și statele membre, Acordul privind mobilitatea personalului și alte sisteme de finanțare prevăzute pentru punerea în aplicare a cercetării în domeniul energiei de fuziune în UE).Acordul va trebui încheiat de către Comisie în conformitate cu articolul 101 al doilea paragraf din Tratatul de instituire a CEEA.Având în vedere cele de mai sus, Comisia propune adoptarea de către Consiliu, în conformitate cu articolul 101 al doilea paragraf din Tratatul de instituire a CEEA, a proiectului anexat de propunere de Decizie a Consiliului privind încheierea, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune.Propunere deDECIZIE A CONSILIULUIprivind încheierea, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziuneCONSILIUL UNIUNII EUROPENE,având în vedere Tratatul de instituire a Comunității Europene a Energiei Atomice, în special articolul 101 al doilea paragraf,având în vedere propunerea Comisiei,întrucât:(1) Comisia a desfășurat negocieri, în conformitate cu directivele Consiliului din 22 iulie 2008, privind acordul de cooperare între Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune.(2) Este necesar să se aprobe încheierea acordului de către Comisie,DECIDE:Articol unicSe aprobă încheierea, de către Comisie, a Acordului de cooperare dintre Comunitatea Europeană a Energiei Atomice și Guvernul Republicii Federative a Braziliei în domeniul cercetării privind energia de fuziune.Textul acordului se anexează la prezenta decizie.Adoptată la Bruxelles, […2009]Pentru ConsiliuPreședinteleANEXĂACORD DE COOPERARE ÎNTRE COMUNITATEA EUROPEANĂ A ENERGIEI ATOMICE ȘI GUVERNUL REPUBLICII FEDERATIVE A BRAZILIEI ÎN DOMENIUL CERCETĂRII PRIVIND ENERGIA DE FUZIUNEGuvernul Republicii Federative a Braziliei și Comunitatea Europeană a Energiei Atomice (EURATOM) (denumite în continuare „părțile”),Având în vedere Acordul de cooperare științifică și tehnologică dintre Guvernul Republicii Federative a Braziliei și Comunitatea Europeană, încheiat la 19 ianuarie 2004, părțile se angajează să promoveze cooperarea în domeniul activităților de cercetare și dezvoltare tehnologică,Dorind să continue promovarea dezvoltării energiei de fuziune ca sursă de energie potențial acceptabilă din punct de vedere ecologic, competitivă din punct de vedere economic și virtual nelimitată,CONVIN DUPĂ CUM URMEAZĂ:Articolul IObiectivObiectivul prezentului acord este acela de a intensifica cooperarea dintre părți în domeniile reglementate de programele lor respective privind fuziunea, pe baza avantajului reciproc și a reciprocității generale, pentru a dezvolta cunoașterea științifică și capacitatea tehnologică necesare pentru un sistem bazat pe energia de fuziune.Articolul IIDomenii de cooperareDomeniile de cooperare reglementate de prezentul acord pot cuprinde următoarele:1.  instalații tokamak, inclusiv proiectele majore ale generației actuale și activitățile legate de proiectele generației următoare;2.  alternative la instalațiile tokamak;3.  tehnologii de confinare magnetică pentru energia de fuziune;4.  teoria plasmei și fizica aplicată a plasmei;5.  politici și proiecte în materie de programe; precum și6.  alte domenii, convenite în scris de către părți, cu condiția ca acestea să facă obiectul programelor lor respective.Articolul IIIForme de cooperare1. Formele de cooperare în temeiul prezentului acord pot cuprinde următoarele, fără a se limita însă la acestea:7.  schimbul și furnizarea de informații și date privind activitățile științifice și tehnice, evenimentele, practicile și rezultatele, precum și privind politicile și proiectele în materie de programe, inclusiv schimbul de informații confidențiale în conformitate cu termenii și condițiile stabilite la articolele VI și VII;8.  schimbul de oameni de știință, ingineri și alți specialiști pe perioade de timp convenite, pentru a participa la experimente, analize, activități de proiectare și alte activități de cercetare și dezvoltare în conformitate cu articolul VIII;9.  organizarea de seminarii și alte reuniuni pentru a discuta și a face schimb de informații privind subiecte convenite în domeniile enumerate la articolul II și pentru a identifica acțiunile de cooperare care pot fi întreprinse în mod util în conformitate cu articolul V;10.  schimbul și furnizarea de eșantioane, materiale, echipamente (instrumente și componente) pentru experimente, teste și evaluări în conformitate cu articolele IX și X;11.  executarea de studii, proiecte sau experimente comune, inclusiv concepția, construcția și realizarea lor în comun;12.  instituirea unor legături de date, cum ar fi, printre altele, instrumente de teleanaliză a datelor; precum și13.  alte forme specifice de cooperare convenite de părți în scris.2. După caz, părțile coordonează activitățile reglementate de prezentul acord cu alte activități internaționale de cercetare și dezvoltare în domeniul energiei de fuziune, pentru a reduce la minimum duplicarea eforturilor. Niciun element din prezentul acord nu se interpretează astfel încât să aducă atingere acordurilor de cooperare existente sau viitoare dintre părți.Articolul IVComitetul de coordonare și secretarii executivi1. Părțile instituie un comitet de coordonare pentru a coordona și supraveghea desfășurarea activităților în conformitate cu prezentul acord. Fiecare parte desemnează un număr egal de membri în comitetul de coordonare și numește pe unul dintre membrii săi desemnați ca șef al delegației sale. Comitetul de coordonare se întrunește anual, locul de întrunire alternând între Republica Federativă a Braziliei și Uniunea Europeană, sau la alte intervale de timp și în alte locuri convenite. Șeful delegației părții gazdă prezidează reuniunea.2. Comitetul de coordonare examinează evoluția și planurile de activitate din cadrul prezentului acord și propune, coordonează și aprobă activitățile de cooperare viitoare care intră în sfera de aplicare a prezentului acord în ceea ce privește valoarea tehnică și nivelul de efort necesar pentru a se asigura avantajul reciproc și reciprocitatea generală în cadrul acordului.3. Toate deciziile comitetului de coordonare se adoptă în unanimitate.4. Fiecare parte desemnează un secretar executiv care să o reprezinte în perioadele dintre reuniunile comitetului de coordonare în toate aspectele legate de cooperare care fac obiectul domeniului de aplicare al prezentului acord. Secretarii executivi răspund de aspectele de administrare curentă ale cooperării.Articolul VImplementarea1. Fiecare parte desemnează entități corespunzătoare în scopul implementării activităților care fac obiectul prezentului acord.2. Dacă este necesar, odată cu aprobarea unei activități de cooperare, comitetul de coordonare adoptă și un plan de proiect în temeiul prezentului acord.3. Fiecare plan de proiect cuprinde o listă a entităților desemnate pentru implementarea proiectului și include dispoziții detaliate de implementare a activității de cooperare, inclusiv sfera de aplicare tehnică și administrarea, dispozițiile aplicabile în ceea ce privește responsabilitatea în materie de decontaminare, schimburi de informații confidențiale, schimbul de echipamente, regimul proprietății intelectuale, costurile totale, partajarea costurilor și planificarea, după caz.Articolul VIPunerea la dispoziție și diseminarea informațiilor1. Sub rezerva dispozițiilor legale și normelor administrative aplicabile și a dispozițiilor prezentului acord, fiecare parte și entitățile desemnate de aceasta se angajează să pună la dispoziția celeilalte părți și a entităților desemnate de aceasta, fără restricții, orice informații de care dispune și care sunt necesare pentru executarea activităților de cooperare prevăzute de prezentul acord.2. Părțile și entitățile desemnate de acestea sprijină diseminarea în cea mai largă măsură posibil a informațiilor pe care au dreptul de a le dezvălui, care fie că au fost elaborate în comun, fie că au fost furnizate sau schimbate în temeiul prezentului acord, sub rezerva necesității de a proteja informațiile confidențiale și a necesității de a proteja proprietatea intelectuală generată sau furnizată în temeiul prezentului acord.3. Informațiile transmise de o parte celeilalte părți în temeiul prezentului acord sunt exacte, conform cunoștințelor și convingerii părții care le transmite, dar aceasta din urmă nu garantează caracterul adecvat al informațiilor transmise pentru o anumită utilizare sau aplicare de către partea care le primește sau de către o terță parte. Informațiile elaborate în comun de către părți sunt exacte, conform cunoștințelor și convingerii ambelor părți. Niciuna din părți nu garantează caracterul adecvat al acestor informații pentru un anumit scop, o anumită utilizare sau aplicare fie de către oricare dintre părți fie de către un terț.Articolul VIIProprietate intelectualăProtecția și alocarea proprietății intelectuale create sau transferate în cursul activităților de cooperare în temeiul prezentului acord sunt reglementate de dispozițiile anexei A, care reprezintă parte integrantă a prezentului acord și se aplică tuturor activităților desfășurate în conformitate cu prezentul acord.Articolul VIIISchimburi de personalUrmătoarele dispoziții se aplică în ceea ce privește schimburile de personal între părți sau între entitățile desemnate ale acestora în temeiul prezentului acord:14.  fiecare parte asigură selecția personalului calificat care posedă abilitățile și competențele necesare desfășurării activităților planificate în temeiul prezentului acord. Schimburile de personal se stabilesc în prealabil de comun acord printr-un schimb de scrisori între părți, cu trimitere la prezentul acord și la dispozițiile sale pertinente privind proprietatea intelectuală, precum și la activitatea de cooperare în cauză;15.  fiecare parte este responsabilă de salariile, asigurările și indemnizațiile care trebuie plătite personalului său care participă la schimburile de personal;16.  partea care trimite personalul suportă cheltuielile de transport și diurna personalului său cazat în spațiile de găzduire ale părții gazdă, cu excepția cazului în care se convine altfel;17.  partea gazdă se ocupă de găsirea unei cazări corespunzătoare pentru membrii personalului celeilalte părți care participă la schimb (și pentru familiile respective, dacă se află în întreținerea acestora), pe bază reciprocă și stabilită de comun acord;18.  partea gazdă asigură personalului celeilalte părți care participă la schimb întreaga asistență necesară, în conformitate cu dispozițiile legale și reglementările sale, cu privire la îndeplinirea formalitățile administrative (de exemplu, obținerea vizelor);19.  fiecare parte se asigură că personalul care participă la schimb respectă normele generale de muncă și reglementările de siguranță în vigoare în instituția gazdă;20.  fiecare parte poate să observe, pe propria cheltuială, activitățile specifice de testare și munca analitică a celeilalte părți în domeniile de cooperare definite la articolul II. Această observare se poate efectua prin intermediul vizitelor de personal, cu condiția ca partea gazdă să își dea, cu ocazia fiecărei vizite, acordul prealabil în acest sens.Articolul IXSchimburi de echipamente, eșantioane, materiale și piese de schimbÎn cazul în care este necesar ca între părți să se facă schimb de echipamente, instrumente, eșantioane, materiale sau piese de schimb (denumite în continuare „echipamente etc.”), sau ca acestea să fie împrumutate sau puse la dispoziție între participanți, se aplică următoarele dispoziții referitoare la expedierea și folosirea echipamentelor etc.:21.  partea expeditoare furnizează cât de repede posibil o listă detaliată cu echipamentele etc. care trebuie puse la dispoziție, împreună cu specificațiile și documentația tehnică și informativă relevante;22.  echipamentele etc. furnizate de partea expeditoare rămân în proprietatea acesteia și sunt returnate părții expeditoare la o dată care urmează a fi stabilită de comitetul de coordonare, cu excepția cazului în care se convine altfel în planul de proiect menționat la articolul V;23.  echipamentele etc. sunt puse în funcțiune în instituția gazdă numai prin acordul reciproc al părților; și24.  partea destinatară asigură spațiul necesar pentru echipamente etc., precum și energia electrică, apa, gazul și alte resurse necesare, în conformitate cu cerințele tehnice convenite de către părți.Articolul XDispoziții generale1. Fiecare parte își desfășoară activitățile prevăzute în prezentul acord în conformitate cu dispozițiile sale legale și administrative aplicabile și furnizează resursele sub rezerva disponibilității fondurilor adecvate.2. Dacă nu se convine altfel în scris de către părți, toate costurile care rezultă din activitățile de cooperare în conformitate cu prezentul acord sunt suportate de partea care le generează.3. Toate chestiunile de interpretare sau de implementare legate de prezentul acord și care apar pe durata de aplicare a acestuia sunt soluționate prin acordul părților.4. Prezentul acord se aplică, în ceea ce privește EURATOM, în teritoriile reglementate de Tratatul de instituire a EURATOM și în teritoriile țărilor care participă la programul de fuziune al EURATOM ca state terțe asociate cu drepturi depline.Articolul XIDurată, modificare și denunțare1. Prezentul acord intră în vigoare la data ultimei notificări în scris prin care părțile se informează reciproc cu privire la îndeplinirea procedurilor interne respective necesare pentru intrarea în vigoare a acordului și rămâne în vigoare timp de cinci (5) ani, urmând a fi înnoit automat pe perioade suplimentare de câte cinci (5) ani, cu excepția cazului în care una dintre părți notifică celeilalte părți intenția de a denunța prezentul acord.2. Prezentul acord poate fi modificat prin acordul scris al părților. Modificările intră în vigoare la data ultimei notificări în scris prin care părțile s-au informat reciproc cu privire la îndeplinirea procedurilor interne respective necesare intrării în vigoare a unei modificări.3. Toate eforturile și experimentele comune neîncheiate la denunțarea sau expirarea prezentului acord pot fi continuate până la încheiere în conformitate cu dispozițiile prezentului acord.4. Oricare dintre părți poate denunța prezentul acord și orice plan de proiect în orice moment, pe baza notificării în scris a celeilalte părți. Denunțarea acordului produce efecte la șase (6) luni de la data primirii notificării, fără a se aduce atingere drepturilor oricăreia dintre părți, care au fost generate în conformitate cu prezentul acord sau cu planul de proiect până la data denunțării.Semnat la .............................. la ........ 2009, în dublu exemplar în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind în mod egal autentic.PENTRU GUVERNUL REPUBLICII FEDERATIVE A BRAZILIEI _____________________________ | PENTRU COMUNITATEA EUROPEANĂ A ENERGIEI ATOMICE _____________________________ |ANEXA ADREPTURI DE PROPRIETATE INTELECTUALĂDrepturile de proprietate intelectuală create sau transferate în conformitate cu prezentul acord se alocă după cum urmează:I. Sferă de aplicarePrezenta anexă se aplică tuturor activităților de cooperare întreprinse în temeiul prezentului acord, cu excepția cazului în care se convine altfel în mod expres.II. Deținerea, alocarea și exercitarea drepturilorA. În sensul prezentului acord, „proprietate intelectuală” are înțelesul de la articolul 2 din Convenția privind instituirea Organizației Mondiale a Proprietății Intelectuale, încheiată la Stockholm la 14 iulie 1967.B. Anexa se referă la alocarea drepturilor, intereselor și redevențelor între părți sau între agențiile lor de implementare desemnate în conformitate cu condițiile stabilite la articolul V. Fiecare parte se asigură că cealaltă parte poate obține drepturile la proprietatea intelectuală care i se alocă sau care se alocă agențiilor de implementare desemnate în condițiile stabilite la articolul V, conform prezentei anexe. Prezenta anexă nu modifică sau nu aduce atingere în niciun fel alocării drepturilor, intereselor și redevențelor între o parte și cetățenii acesteia, aspect stabilit de legislația și practicile respectivei părți.C. Denunțarea sau expirarea prezentului acord nu afectează drepturile sau obligațiile rezultate în temeiul prezentei anexe.D. (1) În cazul activităților de cooperare dintre părți sau dintre agențiile de implementare desemnate în condițiile stabilite la articolul V, proprietatea intelectuală care decurge din cercetările comune, adică cercetările sprijinite de ambele părți, este reglementată de un plan de management tehnologic (PMT), în conformitate cu următoarele principii:a) Părțile sau agențiile lor de implementare desemnate în condițiile stabilite la articolul V își notifică reciproc într-un termen rezonabil orice drepturi de proprietate intelectuală generate în temeiul prezentului acord;b) Cu excepția cazului în care se convine altfel, drepturile, redevențele și interesele cu privire la proprietatea intelectuală sun exploatabile de către oricare dintre părți sau agențiile de implementare desemnate ale acestora în condițiile stabilite la articolul V, fără restricții teritoriale;c) Fiecare parte sau agenție de implementare desemnată în condițiile stabilite la articolul V depune eforturi pentru protejarea în timp util a proprietății intelectuale pentru care obține drepturi în temeiul PMT;d) Fiecare parte sau agenție de implementare desemnată în conformitate cu condițiile stabilite la articolul V primește o licență irevocabilă, neexclusivă, scutită de redevențe de utilizare, exclusiv în scopuri de cercetare, a oricărei proprietăți intelectuale generate în temeiul prezentului acord, în conformitatea cu legislația aplicabilă a fiecărei părți.e) Cercetătorii invitați, care au participat la crearea proprietății intelectuale, primesc drepturi de proprietate intelectuală și cote de redevență obținute de instituțiile gazdă, aferente licențelor acordate pentru aceste drepturi de proprietate intelectuală, în conformitate cu politicile instituției gazdă. Fiecare parte acordă cercetătorilor invitați un tratament cel puțin la fel de favorabil ca acela pe care îl acordă propriilor cetățeni în ceea ce privește acordarea drepturilor de proprietate intelectuală și a cotelor de redevență susmenționate. În plus, fiecare cercetător invitat și desemnat drept inventator are dreptul de a fi tratat ca un cetățean al părții gazdă în ceea ce privește premiile, primele, beneficiile sau alte recompense, în conformitate cu politicile instituției gazdă și cu legislația aplicabilă în materie a părților.(2) În cazul activităților de cooperare, în afară de cercetarea comună care este reglementată de dispozițiile alineatului II.D.(1), în măsura prevăzută de dispozițiile sale legale și administrative, fiecare parte solicită tuturor participanților săi să adere la acorduri specifice privind implementarea activităților de cercetare comună și a drepturilor și a obligațiilor respective ale participanților. În ceea ce privește proprietatea intelectuală, acordurile se referă în general, între altele, la proprietate, protecție, drepturi de utilizare în scopuri de cercetare, exploatare și diseminare, inclusiv acorduri de publicare în comun, drepturi și obligații ale cercetătorilor invitați și proceduri de soluționare a litigiilor. Acordurile se pot referi, de asemenea, la alte aspecte cum ar fi accesul la informațiile generate și preexistente, acordarea licențelor și rezultatele preconizate.E. Menținând condițiile concurenței în domeniile reglementate de prezentul acord, fiecare parte se străduiește să asigure că drepturile dobândite în temeiul prezentului acord și al măsurilor stabilite în cadrul acestuia din urmă sunt exercitate astfel încât să încurajeze, în special, (i) folosirea informațiilor create sau devenite disponibile în alt mod în conformitate cu prezentul acord și diseminarea lor, în măsura în care acest lucru este în conformitate atât cu condițiile stabilite în prezentul acord, cu dispozițiile secțiunii IV din prezenta anexă, cât și cu orice norme care pot fi în vigoare în conformitate cu legislația internă a părților care reglementează informațiile sensibile sau confidențiale în domeniul nuclear, și (ii) adoptarea și punerea în aplicare a standardelor internaționale.III. Operele protejate prin dreptul de autorÎn conformitate cu prezentul acord, drepturile de autor aparținând părților sau agențiilor de implementare desemnate în conformitate cu condițiile stabilite la articolul V beneficiază de un regim conform cu Acordul privind aspectele comerciale ale drepturilor de proprietate intelectuală administrat de Organizația Mondială a Comerțului.IV. Literatura științificăSub rezerva regimului prevăzut în secțiunea V pentru informațiile confidențiale, se aplică următoarele proceduri:A. Fiecare parte sau agenție de implementare desemnată în conformitate cu condițiile stabilite la articolul V are dreptul la o licență neexclusivă, irevocabilă și scutită de redevențe în toate țările privind traducerea, reproducerea și difuzarea publică a informațiilor conținute în reviste științifice și tehnice, articole, rapoarte, cărți sau alte suporturi media și obținute direct din activitățile de cercetare comună efectuate în temeiul prezentului acord de părți sau în numele acestora.B. Toate lucrările protejate de drepturi de autor elaborate în temeiul prezentei prevederi respectă drepturile morale ale autorului în conformitate cu articolul 6bis din Convenția de la Berna. Aceste lucrări poartă, de asemenea, o mențiune clară și vizibilă cu privire la cooperarea părților.V. Informații confidențialeA. Informații confidențiale cu caracter documentar25.  Fiecare parte identifică cât mai curând posibil informațiile pe care dorește să le păstreze confidențiale în cadrul prezentului acord, ținând seama, inter alia , de următoarele criterii:26.  informațiile sunt secrete în sensul că nu sunt, ca întreg sau într-o configurație sau ansamblu precis al componentelor sale, cunoscute în general sau ușor accesibile prin mijloace legale;27.  informațiile au valoare comercială reală sau potențială datorită caracterului lor secret; și28.  informațiile au fost supuse unor demersuri rezonabile în condițiile date, din partea entității care le controlează în mod legal, în scopul păstrării caracterului lor secret. În anumite cazuri, părțile pot să convină, în cazul în care nu există o indicație contrară, că toate informațiile sau o parte dintre informațiile furnizate, schimbate sau create în cursul unor activități comune de cercetare desfășurate în conformitate cu prezentul acord nu pot fi divulgate.29.  Fiecare dintre părți se asigură că informațiile confidențiale în temeiul prezentului acord, precum și caracterul privilegiat pe care îl au datorită acestui fapt, pot fi recunoscute imediat de către cealaltă parte, de exemplu prin folosirea unui marcaj corespunzător sau al unei mențiuni restrictive corespunzătoare. Aceasta se aplică, de asemenea, oricărei reproduceri a informațiilor menționate, total sau parțial. O parte sau un participant care intră în posesia unor informații confidențiale în temeiul prezentului acord respectă caracterul privilegiat al acestora. Aceste limitări încetează automat atunci când aceste informații sunt dezvăluite de către proprietar fără restricții.30.  Informațiile confidențiale comunicate în temeiul prezentului acord pot fi diseminate de partea care le primește angajaților săi, inclusiv subcontractorilor săi, precum și altor departamente relevante ale părții autorizate în scopurile specifice ale cercetării comune în curs, în funcție de necesități, cu condiția ca orice informații confidențiale astfel diseminate să fie protejate în conformitate cu prezenta anexă și în măsura prevăzută de dispozițiile legale și administrative ale fiecărei părți și să poată fi ușor recunoscute ca atare, după cum se prevede mai sus.B. Informații confidențiale cu caracter nedocumentarInformațiile cu caracter nedocumentar sau alte informații confidențiale sau privilegiate furnizate în cadrul seminariilor și al altor reuniuni organizate în temeiul prezentului acord sau informațiile care decurg din detașarea de personal, utilizarea de instalații sau din proiecte comune sunt tratate de părți sau de entitățile desemnate în conformitate cu principiile enunțate în prezentul acord pentru informațiile cu caracter documentar, cu condiția, totuși, ca destinatarul respectivelor informații confidențiale sau a altor informații confidențiale sau privilegiate să fi fost informat în scris în privința caracterului confidențial al informațiilor comunicate, cel târziu în momentul comunicării.C. ControlulFiecare parte face tot posibilul pentru a se asigura că informațiile confidențiale în posesia cărora intră în temeiul prezentului acord sunt controlate în conformitate cu dispozițiile prezentei anexe. În cazul în care una dintre părți realizează că este sau se poate cu îndreptățire aștepta să fie în imposibilitatea de a îndeplini prevederile de nediseminare de la punctele A și B de mai sus, informează de îndată cealaltă parte. Ulterior, părțile se consultă pentru a stabili măsurile adecvate care urmează să fie adoptate.VI. Soluționarea litigiilor și tipuri proprietate intelectuală noi și neanticipateA. Litigiile dintre părți privind proprietatea intelectuală se soluționează în conformitate cu articolul X alineatul (3) din prezentul acord. Cu toate acestea, pe baza acordului comun al părților, un astfel de litigiu poate fi adus în fața unui tribunal internațional de arbitraj pentru un arbitraj obligatoriu în conformitate cu normele aplicabile ale dreptului internațional. Cu excepția cazului în care părțile convin altfel, se aplică regulile de arbitraj ale UNCITRAL.B. În cazul în care una dintre părți estimează că, dintr-o activitate de cooperare întreprinsă în temeiul prezentului acord, poate rezulta un nou tip de proprietate intelectuală care nu este reglementat printr-un plan de management tehnologic sau de un acord între entitățile desemnate sau în cazul în care apar alte dificultăți neprevăzute, părțile organizează de îndată discuții cu scopul de a veghea ca protecția, exploatarea și difuzarea proprietății intelectuale în cauză să fie asigurate în mod adecvat pe teritoriile lor respective, în conformitate cu legislațiile lor naționale.[1] JO L 400, 30.12.2006, p. 60.[2] JO L 400, 30.12.2006, p. 404.


Anunţ juridic important

|

52009PC0453

Propunere de decizie a Consiliului privind semnarea Acordului de cooperare în domeniul navigației prin satelit între Comunitatea Europeană și statele sale membre și Regatul Norvegiei  /* COM/2009/0453 final - ACC 2009/0124 */

	[pic] | COMISIA COMUNITĂŢILOR EUROPENE |Bruxelles, 4.9.2009COM(2009) 453 final2009/0124 (ACC)Propunere deDECIZIE A CONSILIULUIprivind semnarea Acordului de cooperare în domeniul navigației prin satelit între Comunitatea Europeană și statele sale membre și Regatul NorvegieiA) EXPUNERE DE MOTIVE1. CONTEXTUL PROPUNERII |110 | 1.1. Motivele și obiectivele propunerii Din motive tehnologice, geografice și financiare, Norvegia are un rol important în sistemele GNSS europene. Norvegia furnizează tehnologie de importanță critică pentru Galileo și găzduiește, în Svalbard și Antarctica, două importante instalații terestre care contribuie la buna funcționare a sistemelor. Prezentul acord urmărește stabilirea principiilor generale ale cooperării și a drepturilor și obligațiilor Norvegiei în special în domenii relevante, precum securitatea, care nu sunt acoperite de acquis-ul existent privind Galileo. Acordul a fost negociat pe baza directivelor de negociere adoptate de Consiliu la 8 iulie 2005. Acordul a fost parafat la 17 iulie 2009. Acordul va fi completat de propunerea de decizie a Comitetului mixt al SEE (documentul nr. 25100, cauza nr. 25099) de modificare a Protocoalelor 31 și 37 la Acordul SEE, prin care Norvegia subscrie la Regulamentul (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit, la Regulamentul (CE) nr. 1942/2006 din 12 decembrie 2006 de modificare a Regulamentului (CE) nr. 1321/2004 privind crearea unor structuri de gestionare a programelor europene de radionavigație prin satelit și la Regulamentul (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo). Articolul 4 alineatul (5) și articolul 6 alineatul (4) din ultimul regulament prevăd posibilitatea, pentru țările terțe, de a asigura finanțarea suplimentară a programelor europene GNSS în condiții care urmează să fie stabilite prin acorduri încheiate în temeiul articolului 300 din tratat. Acordul se limitează la aspectele necesare pentru a permite cooperarea strânsă cu Norvegia. Concepția și gestionarea programelor Galileo și EGNOS ca programe la scară comunitară evidențiază necesitatea abordărilor și metodelor de lucru comune pentru toate statele membre ale UE și pentru unele state nemembre UE (Norvegia și Elveția). Normele referitoare la aceste aspecte trebuie să fie stabilite de către guverne și puse în aplicare în mod coerent la scară europeană. În calitate de manager al programului și acționând în numele Comunității, care este proprietarul sistemului, Comisia trebuie să ia toate măsurile rezonabile pentru a asigura această coerență. Lipsa acestor măsuri ar conduce la creșterea riscurilor de securitate și a expunerii CE și statelor sale membre la acțiuni în răspundere în cazul unor incidente grave. |120 | 1.2. Contextul general Norvegia este cel mai apropiat partener de cooperare din afara UE la Galileo, încă de la începutul programului. Norvegia a contribuit din punct de vedere politic, tehnic și financiar la toate fazele programului Galileo în calitate de membru al Agenției spațiale europene și prin participarea sa informală de-a lungul anilor la structurile comunitare de guvernare specifice ale Galileo. Prezentul acord împreună cu decizia paralelă a Comitetului mixt al SEE privind acordul vor oficializa și vor adânci această integrare strânsă a Norvegiei în programele GNSS europene. În lipsa acestui acord, participarea Norvegiei ar continua în limitele Acordului SEE. Acest lucru ar provoca incertitudine cu privire la natura colaborării în sectoare precum securitatea, standardizarea, certificarea și spectrul de frecvențe radio. În plus, pe de o parte, acordul permite CE să stabilească principii generale, inclusiv o clauză de condiționalitate pentru cooperarea în materie de securitate. Pe de altă parte, acordul include un angajament politic din partea Norvegiei de a adera la viitoarea politică comunitară destinată protejării GNSS europene. |130 | 1.3. Dispoziții în vigoare în domeniul propunerii Cooperarea Norvegiei la programul Galileo va fi organizată prin intermediul a două instrumente complementare: o decizie a Comitetului mixt al SEE, care acoperă acquis-ul privind Galileo, și acordul mixt anexat la aceasta, care creează cadrul pentru cooperare și include principiile cooperării viitoare și dispozițiile complementare cu privire la cooperarea în materie de securitate, standardizare și certificare. |140 | 1.4. Coerența cu celelalte politici și obiective ale Uniunii Propunerea este conformă cu politica CE de integrare a Norvegiei în programele comunitare prin intermediul Acordului SEE. În plus, propunerea susține obiectivele Comisiei prin consolidarea aspectului comunitar al cooperării în politici de neproliferare. |2. CONSULTAREA PăRțILOR INTERESATE șI EVALUAREA IMPACTULUI |2.1. Consultarea părților interesate |211 | Metodele de consultare, principalele sectoare vizate și profilul general al respondenților Comitetul special al Consiliului și autoritățile de securitate ale statelor membre și ale Norvegiei au fost consultate în cadrul Grupului de lucru 2 al Consiliului pentru securitatea Galileo și al reuniunilor bilaterale cu autoritățile norvegiene, atât în stadiul directivelor de negociere, cât și în cursul negocierilor. Printre respondenți s-au numărat experți în domeniul tehnologiei, securității și transporturilor din statele membre ale UE și autoritățile naționale de securitate norvegiene, ministerele norvegiene de externe, al apărării și de interne, Agenția Spațială Europeană și agențiile spațiale naționale. |212 | Sinteza răspunsurilor și modul în care acestea au fost luate în considerare Aceste părți interesate au sprijinit integrarea strânsă a Norvegiei în cooperarea pe probleme de securitate cu privire la Galileo și au subliniat importanța includerii în acord a aspectelor precum securitatea instalațiilor terestre. |2.2. Obținerea și utilizarea avizului experților |221 | Domenii științifice/de expertiză vizate Tehnologie spațială/instalații terestre, securitate/securitate industrială și guvernamentală, securitatea informației și drept internațional/privilegii și imunități |222 | Metodologia utilizată În principal, întâlniri |223 | Principalele organizații consultate/principalii experți consultați Ministerele și agențiile spațiale din statele membre ale UE, Secretariatul SEE, Agenția Spațială Europeană, industria spațială |2249 | Sinteza avizelor primite și luate în considerare Nu a fost menționată existența unor riscuri potențial grave și cu consecințe ireversibile. |225 | A existat un larg consens cu privire la principiile cooperării prevăzute în acord și la obiectivul integrării strânse a Norvegiei în cadrul programului, cu drepturile și obligațiile corespunzătoare. Profilul de securitate al Norvegiei a întrunit încrederea experților. |226 | Mijloacele utilizate pentru a pune avizele experților la dispoziția publicului Concluziile experților în materie de securitate nu au fost puse la dispoziția publicului. |230 | 2.3. Evaluarea impactului Acțiunea are ca scop asigurarea unei implicări strânse a Norvegiei în fazele de construcție și de operare ale Galileo și EGNOS. Aceste două inițiative includ componente industriale, economice și strategice semnificative. Guvernarea programelor GNSS europene a fost reformată prin Regulamentul (CE) nr. 683/2008, accentul fiind deplasat de la un parteneriat public-privat către programe gestionate de Comunitate și sisteme aflate în proprietatea Comunității. Această evoluție, precum și conținutul cooperării, care are implicații privind securitatea, necesită măsuri de reglementare oficiale. În consecință, pentru atingerea acestui scop, au fost luate în considerare trei opțiuni. Prima opțiune a fost asocierea Norvegiei la program prin intermediul unui organism specific de cooperare internațională (Consiliul internațional Galileo) reunind toate țările terțe interesate de Galileo. După lungi discuții asupra acestui organism cu Norvegia și cu alte țări terțe, opțiunea a fost abandonată. Norvegia a considerat că nu este just să fie tratată în același fel ca țările terțe neeuropene mult mai puțin integrate și care nu au contribuit financiar la program. A doua opțiune a fost utilizarea cadrului SEE ca unic instrument de oficializare a cooperării. Această opțiune a fost studiată îndeaproape, alături de posibilitățile de a include, din punct de vedere juridic, întregul domeniu de cooperare dorit. În final, s-a concluzionat că SEE era cea mai bună alegere pentru încorporarea acquis-ului comunitar existent privind Galileo, inclusiv comitetele, participarea la luarea deciziilor în absența dreptului de vot, regimul de proprietate, contractele de achiziție, contribuțiile financiare etc. Totuși, pentru anumite sectoare precum securitatea, spectrul de frecvențe radio și standardizarea, SEE a fost considerat insuficient. De asemenea, din punctul de vedere al CE, nu era practică introducerea principiilor și a clauzelor de condiționalitate care nu se regăsesc în acquis-ul privind Galileo. A treia opțiune a fost o combinație între decizia Comitetului mixt al SEE și acordul mixt anexat la aceasta. Combinația respectivă a permis distincția practică între Norvegia și Islanda (membre ale SEE), introducerea angajamentelor/obligațiilor suplimentare pentru Norvegia, consolidarea prevederilor privind securitatea și enunțarea principiilor și a mesajelor cu rol de pregătire a terenului pentru o relație de cooperare pe termen lung, mutual benefică. |3. ELEMENTELE JURIDICE ALE PROPUNERII |305 | 3.1. Rezumatul acțiunii propuse Comisia propune Consiliului să autorizeze semnarea și aplicarea cu titlu provizoriu a unui Acord de cooperare în domeniul navigației prin satelit între Comunitatea Europeană și statele sale membre și Regatul Norvegiei. Aplicarea cu titlu provizoriu este o măsură necesară pentru accelerarea aplicării acordului, ca urmare a prevederilor privind, în special, securitatea pe teritoriul norvegian a instalațiilor terestre ale Galileo. |310 | 3.2. Temeiul juridic Articolele 133 și 170, coroborate cu articolul 300 alineatul (2) primul paragraf prima teză din Tratatul de instituire a Comunității Europene. |320 | 3.3. Principiul subsidiarității Principiul subsidiarității se aplică în măsura în care propunerea nu intră sub incidența competențelor exclusive ale Comunității. |Obiectivele propunerii nu pot fi atinse într-o măsură suficientă de către statele membre din următorul (următoarele) motiv(e). |321 | Galileo, ale cărui costuri sunt estimate la mai multe miliarde de euro, este o inițiativă europeană pe care niciun stat nu este dispus să o finanțeze singur. Conținutul acordului propus nu poate fi limitat la un singur stat membru sau la un grup de state membre deoarece afectează UE în ansamblul său, iar sub anumite aspecte (de exemplu, serviciile stațiilor terestre) are chiar un impact mondial. |323 | Cunoștințele industriale și tehnice (inclusiv de securitate) în sectorul spațial sunt repartizate între mai multe țări europene, printre care și Norvegia, niciun stat neavând capacitatea de a controla întregul sector. În absența unui efort coordonat și a punerii în comun a informațiilor, ar crește riscul de a se conveni cu Norvegia asupra unor soluții care n-ar fi cele optime. Erorile în domeniul securității ar putea compromite securitatea aprovizionării GNSS europene cu componente supuse regimului de control al exporturilor provenind, în special, din Statele Unite. Acest lucru ar avea ca rezultat creșterea costurilor programelor. |Prin acțiune comunitară, obiectivele propunerii vor fi mai bine îndeplinite din următorul (următoarele) motiv(e). |324 | Infrastructura GNSS europene este desfășurată în întreaga lume, iar securitatea sa va depinde în mare măsură de punerea în aplicare a unor măsuri de protecție coerente de către toate statele membre și nemembre UE care găzduiesc această infrastructură critică. |325 | Ca urmare a dimensiunilor și complexității lor, GNSS europene au nevoie de structuri de gestionare simple și centralizate și de interfețe clare între UE și țările terțe. O vastă rețea de relații bilaterale cu Norvegia ar presupune un risc ridicat de ineficiență, întârzieri și contradicții, care, într-un proiect industrial, se traduc rapid prin costuri mai mari suportate din bugetul comunitar. De asemenea, acționând individual, statele membre ar putea avea șanse mai mici de a impune principii și clauze de condiționalitate Norvegiei, decât dacă ar acționa în cadrul unei cooperări. |327 | Acordul se limitează la principiile și angajamentele comune ale cooperării și la aspectele specifice referitoare la infrastructura terestră, care face parte din GNSS aflate în proprietatea CE. Acordul se bazează pe capacitățile existente ale statelor membre (de exemplu, în domeniul controlului exporturilor, al schimbului de informații sensibile) pentru implementarea majorității prevederilor sale. |Prin urmare, propunerea respectă principiul subsidiarității. |3.4. Principiul proporționalității Propunerea respectă principiul proporționalității din următoarele motive. |331 | Acordul stabilește obiectivele și principiile, dar include o clauză referitoare la precizarea detaliilor acțiunilor în cadrul unor înțelegeri separate, care vor fi definite în cooperare cu experți din statele membre și din Norvegia. |332 | Acordul este un instrument clasic, binecunoscut în relațiile internaționale, elaborat în colaborare cu grupuri de lucru ale experților existente și care urmează să fie aprobat de către structuri de decizie existente. Acordul nu stabilește noi structuri administrative. |3.5. Alegerea instrumentelor |342 | Un acord internațional este unicul instrument care asigură coerența la nivelul UE în relațiile cu Norvegia în domeniul navigației prin satelit. Uniformitatea în aplicare este deosebit de importantă în cazul securității, care constituie o parte de interes major a acordului. În același timp, acordul permite flexibilitate în ceea ce privește măsurile de implementare, în special în domeniul standardizării și al certificării, în care statele membre dețin un rol principal în organizațiile internaționale. Tratatul nu prevede alte opțiuni viabile pentru reglementarea relațiilor cu o țară terță. |4. IMPLICAțIILE BUGETARE |409 | Propunerea nu are implicații asupra bugetului comunitar. |5. INFORMAțII SUPLIMENTARE |531 | Propunerea include o clauză de reexaminare. |B) PROPUNEREComisia propune Consiliului, pe baza (articolelor 133 și 170) coroborate cu articolul 300 alineatul (2) primul paragraf prima teză din Tratatul de instituire a Comunității Europene, să autorizeze semnarea și aplicarea cu titlu provizoriu a Acordului de cooperare în domeniul navigației prin satelit între Comunitatea Europeană și statele sale membre și Regatul Norvegiei.2009/0124 (ACC)Propunere deDECIZIE A CONSILIULUIprivind semnarea Acordului de cooperare în domeniul navigației prin satelit între Comunitatea Europeană și statele sale membre și Regatul NorvegieiCONSILIUL UNIUNII EUROPENE,având în vedere Tratatul de instituire a Comunității Europene, în special articolele 133 și 170 coroborate cu articolul 300 alineatul (2) primul paragraf prima teză,având în vedere propunerea Comisiei[1],întrucât:(1) Comisia a negociat un acord cu Regatul Norvegiei.(2) Acordul a fost parafat la 17 iulie 2009.(3) În conformitate cu articolul 12 alineatul (3) din acord, părțile trebuie să aplice acordul cu titlu provizoriu până la intrarea în vigoare a acestuia.(4) Acordul trebuie să fie semnat în numele Comunității și trebuie să fie însoțit de o decizie privind aplicarea sa cu titlu provizoriu,ADOPTĂ PREZENTA DECIZIE:Articolul 1Sub rezerva unei eventuale încheieri la o dată ulterioară, președintele Consiliului este autorizat să desemneze persoana împuternicită să semneze, în numele Comunității Europene, Acordul de cooperare în domeniul navigației prin satelit între Comunitatea Europeană și statele sale membre și Regatul Norvegiei.Textul acordului este anexat la prezenta decizie.Articolul 2Acordul se aplică cu titlu provizoriu până la intrarea sa în vigoare. Aplicarea cu titlu provizoriu începe în prima zi a primei luni care urmează după data la care părțile și-au notificat reciproc îndeplinirea procedurilor necesare în acest scop. Această dată se va publica în Jurnalul Oficial al Uniunii Europene.Prezenta decizie se adresează statelor membre.Adoptată la Bruxelles,Pentru ConsiliuPreședinteleANEXĂACORD DE COOPERARE ÎN DOMENIUL NAVIGAȚIEI PRIN SATELIT ÎNTRE COMUNITATEA EUROPEANĂ ȘI STATELE SALE MEMBRE ȘI REGATUL NORVEGIEICOMUNITATEA EUROPEANĂ, denumită în continuare „Comunitatea”,șiREGATUL BELGIEI,REPUBLICA BULGARIA,REPUBLICA CEHĂ,REGATUL DANEMARCEI,REPUBLICA FEDERALĂ GERMANIA,REPUBLICA ESTONIA,REPUBLICA ELENĂ,REGATUL SPANIEI,REPUBLICA FRANCEZĂ,IRLANDA,REPUBLICA ITALIANĂ,REPUBLICA CIPRU,REPUBLICA LETONIA,REPUBLICA LITUANIA,MARELE DUCAT AL LUXEMBURGULUI,REPUBLICA UNGARĂ,REPUBLICA MALTA,REGATUL ȚĂRILOR DE JOS,REPUBLICA AUSTRIA,REPUBLICA POLONĂ,REPUBLICA PORTUGHEZĂ,ROMÂNIAREPUBLICA SLOVENIA,REPUBLICA SLOVACĂ,REPUBLICA FINLANDA,REGATUL SUEDIEI,REGATUL UNIT AL MARII BRITANII ȘI IRLANDEI DE NORD,Părți contractante la Tratatul de instituire a Comunității Europene, denumite în continuare „statele membre”, pe de o parte,șiREGATUL NORVEGIEI, denumit în continuare „Norvegia”, pe de altă parte,denumite colectiv în continuare „părțile”,RECUNOSCÂND participarea îndeaproape a Norvegiei la programele Galileo și EGNOS încă din fazele de definire a acestora,CONȘTIENTE de evoluțiile înregistrate în domeniul guvernării, proprietății și finanțării programelor GNSS europene în temeiul Regulamentului (CE) nr. 1321/2004 al Consiliului din 12 iulie 2004 privind crearea unor structuri de gestionare a programelor europene de radionavigație prin satelit, astfel cum a fost modificat, și al Regulamentului (CE) nr. 683/2008 al Parlamentului European și al Consiliului din 9 iulie 2008 privind punerea în aplicare în continuare a programelor europene de radionavigație prin satelit (EGNOS și Galileo),LUÂND ÎN CONSIDERARE beneficiile unui nivel de protecție echivalent pentru GNSS europene și serviciile acestora în teritoriile părților,RECUNOSCÂND intenția Norvegiei de a adopta și de a pune în aplicare în timp util, în teritoriile aflate sub jurisdicția sa, măsuri de asigurare a unui grad de securitate și de siguranță echivalent cu cel asigurat de măsurile aplicabile în Uniunea Europeană,RECUNOSCÂND obligațiile părților în conformitate cu dreptul internațional,RECUNOSCÂND interesul Norvegiei pentru toate serviciile Galileo, inclusiv PRS,RECUNOSCÂND Acordul între Norvegia și Uniunea Europeană privind procedurile de securitate pentru schimbul de informații clasificate,DORIND să stabilească în mod oficial o colaborare strânsă sub toate aspectele programelor GNSS europene,CONSIDERÂND Acordul privind Spațiul Economic European ca fiind un temei juridic și instituțional adecvat pentru dezvoltarea cooperării între Comunitatea Europeană și Norvegia în domeniul navigației prin satelit,DORIND să completeze prevederile Acordului SEE cu un acord bilateral în domeniul navigației prin satelit asupra unor aspecte de relevanță specifică pentru Norvegia, Comunitate și statele membre ale acesteiaCONVIN DUPĂ CUM URMEAZĂ:ARTICOLUL 1Obiectivul acorduluiObiectivul principal al acordului este consolidarea în continuare a cooperării dintre părți prin completarea prevederilor aplicabile navigației prin satelit din Acordul privind Spațiul Economic European.ARTICOLUL 2DefinițiiÎn sensul prezentului acord:„Sistemele globale de navigație prin satelit (GNSS) europene” cuprind sistemul GALILEO și Sistemul european geostaționar mixt de navigare (EGNOS).„Extinderi” înseamnă mecanisme regionale precum Sistemul european geostaționar mixt de navigare (EGNOS). Aceste mecanisme permit utilizatorilor GNSS să obțină performanțe îmbunătățite, precum acuratețe, disponibilitate, integritate și fiabilitate mărite.„GALILEO” înseamnă un sistem global de navigație și cronometrare prin satelit european, civil și autonom, aflat sub control civil, pentru furnizarea serviciilor GNSS, proiectat și dezvoltat de către Comunitate și statele membre ale acesteia. Exploatarea GALILEO poate fi transferată unei părți private.GALILEO are în vedere servicii de protecție a vieții umane și de căutare și salvare cu acces deschis și comerciale, pe lângă un serviciu public reglementat securizat (PRS), cu acces restricționat, pentru satisfacerea nevoilor utilizatorilor autorizați din sectorul public.„Măsură de reglementare” înseamnă orice lege, regulament, politică, normă, procedură, decizie sau dispoziție administrativă similară a unei părți.„Informație clasificată” înseamnă o informație, sub orice formă, care necesită protecție împotriva divulgării neautorizate și care ar putea prejudicia, în diverse grade, interesele esențiale, inclusiv securitatea națională, ale părților sau ale unui stat membru. Clasificarea informației este indicată printr-o marcă de clasificare. O astfel de informație este clasificată de către părți în conformitate cu legile și regulamentele aplicabile și trebuie să fie protejată împotriva pierderii confidențialității, integrității și disponibilității.ARTICOLUL 3Principiile cooperării1.  Părțile convin să aplice următoarele principii în activitățile de cooperare prevăzute de prezentul acord:2.  Acordul SEE reprezintă baza pentru cooperare în domeniul navigației prin satelit între părți,3.  libertatea de a furniza servicii de navigație prin satelit în teritoriile părților,4.  libertatea de a utiliza toate serviciile Galileo și EGNOS, inclusiv PRS, sub rezerva îndeplinirii condițiilor care guvernează utilizarea acestora,5.  cooperare strânsă în materie de securitate a GNSS prin adoptarea și punerea în aplicare în UE și Norvegia a unor măsuri echivalente de securitate pentru GNSS.6.  respectarea cuvenită de către părți a obligațiilor internaționale cu privire la instalațiile terestre ale GNSS europene.7.  Prezentul acord nu afectează structura instituțională, stabilită prin dreptul comunitar pentru desfășurarea programului Galileo. Prezentul acord nu afectează nici măsurile de reglementare aplicabile, prin care sunt implementate angajamentele de neproliferare și controlul exporturilor, precum și controlul transferurilor intangibile de tehnologie sau măsurile naționale de securitate.ARTICOLUL 4Spectrul de frecvențe radio8.  Părțile convin să coopereze în cadrul Uniunii Internaționale de Telecomunicații în chestiunile referitoare la spectrul de frecvențe radio care privesc sistemele de navigație prin satelit europene, ținând seama de „Memorandum of Understanding on the Management of ITU filings of the Galileo radio-navigation satellite service system” semnat la 5 noiembrie 2004.9.  În acest context, părțile protejează alocările corespunzătoare de frecvențe pentru sistemele de navigație prin satelit europene pentru a asigura disponibilitatea serviciilor acestor sisteme în beneficiul utilizatorilor.10.  Mai mult, părțile recunosc importanța protejării spectrului de frecvențe radio pentru navigație împotriva perturbărilor și interferențelor. În acest scop, părțile identifică sursele de interferență și caută soluții reciproc acceptabile de combatere a acestor interferențe.11.  Nicio prevedere din acest acord nu se interpretează ca o derogare de la prevederile aplicabile ale Uniunii Internaționale de Telecomunicații, inclusiv de la regulamentele privind radiocomunicațiile ale ITU.ARTICOLUL 5Instalațiile terestre ale GNSS europene12.  Norvegia ia toate măsurile practicabile pentru a facilita desfășurarea, întreținerea și înlocuirea instalațiilor terestre ale GNSS europene („instalații terestre”) în teritoriile aflate sub jurisdicția sa.13.  Norvegia ia toate măsurile practicabile pentru a asigura protecția și funcționarea continuă și fără perturbări a instalațiilor terestre în teritoriile sale, inclusiv, dacă este cazul, prin mobilizarea autorităților sale care asigură aplicarea legii. Norvegia folosește toate mijloacele practicabile pentru a proteja instalațiile de interferențe radio locale și împotriva tentativelor de piraterie informatică și de ascultare.14.  Relațiile contractuale în ceea ce privește instalațiile terestre vor fi convenite între CE și deținătorul drepturilor de proprietate. Autoritățile norvegiene vor respecta pe deplin statutul special al instalațiilor terestre și vor încerca să obțină acordul prealabil al CE, ori de câte ori este posibil, înaintea întreprinderii oricărei acțiuni privind instalațiile terestre.15.  Norvegia permite accesul continuu și nestânjenit la instalațiile terestre al tuturor persoanelor desemnate sau în alt mod autorizate de Comunitatea Europeană. În acest scop, Norvegia stabilește un punct de contact la care se primesc informații cu privire la persoanele care se deplasează la instalațiile terestre și facilitează în orice alt mod deplasările și activitățile acestor persoane în practică.16.  Arhivele și echipamentele instalațiilor terestre, precum și documentele în tranzit, indiferent de forma acestora, care poartă sigiliu sau marcă oficială, nu sunt supuse inspecțiilor vamale sau ale poliției.17.  În cazul unei amenințări sau al unui act care compromite securitatea instalațiilor terestre sau a funcționării acestora, Norvegia și Comisia Europeană se informează reciproc fără întârziere în legătură cu evenimentul survenit și cu măsurile luate pentru remedierea situației. Comisia Europeană poate desemna o altă entitate acreditată pentru a funcționa ca punct de contact cu Norvegia pentru astfel de informații.18.  Părțile vor stabili, printr-un acord separat, proceduri mai detaliate cu privire la chestiunile menționate la alineatele (1) - (6) de mai sus. Aceste proceduri trebuie să aducă, între altele, clarificări cu privire la inspecții, obligațiile punctelor de contact, cerințele aplicabile serviciilor de curierat și măsurile împotriva interferențelor radio locale și a tentativelor ostile.ARTICOLUL 6Securitatea19.  Părțile sunt convinse de necesitatea de a proteja sistemele globale de navigație prin satelit împotriva amenințărilor reprezentate de utilizarea neautorizată, interferențele, perturbările și actele ostile. În consecință, părțile iau toate măsurile practicabile, inclusiv, dacă este cazul, încheie acorduri separate pentru a asigura continuitatea, siguranța și securitatea serviciilor de navigație prin satelit și ale infrastructurii aferente, precum și ale activelor critice aflate pe teritoriile lor.Comisia Europeană intenționează să elaboreze măsuri pentru a proteja, a controla și a gestiona activele, informațiile și tehnologiile sensibile ale GNSS europene, confruntate cu aceste amenințări și cu proliferarea nedorită.20.  În acest context, Norvegia confirmă intenția sa de a adopta și de a pune în aplicare în timp util, în teritoriile aflate sub jurisdicția sa, măsuri de asigurare a unui grad de securitate și de siguranță echivalent cu cel asigurat de măsurile aplicabile în Uniunea Europeană.Recunoscând acest fapt, părțile vor aborda chestiunile referitoare la securitatea GNSS, inclusiv acreditarea, în cadrul comitetelor pertinente din structura de guvernare a GNSS europene. Modalitățile practice și procedurile urmează să fie definite în regulamentele interne ale comitetelor pertinente, ținând seama, de asemenea, de cadrul Acordului SEE.21.  În cazul producerii unui eveniment în care un astfel de grad de securitate și de siguranță echivalent nu poate fi atins, părțile se consultă în vederea remedierii situației. Dacă este cazul, domeniul de cooperare în acest sector poate fi ajustat în consecință.ARTICOLUL 7Schimbul de informații clasificate22.  Schimbul și protecția informațiilor clasificate ale UE sunt conforme cu „Acordul între Norvegia și Uniunea Europeană privind procedurile de securitate pentru schimbul de informații clasificate” (denumit în continuare „Acordul privind securitatea”), precum și cu modalitățile de implementare a Acordului privind securitatea.23.  Norvegia poate face schimb de informații clasificate, având marcă de clasificare națională, cu privire la Galileo cu statele membre ale UE cu care a încheiat acorduri bilaterale în acest scop.24.  Părțile depun eforturi pentru a stabili un cadru juridic cuprinzător și coerent, care să permită schimbul de informații clasificate cu privire la programul Galileo între toate părțile la prezentul acord.ARTICOLUL 8Controlul exporturilor25.  Pentru a asigura aplicarea între părți a unei politici uniforme de control al exporturilor și de neproliferare cu privire la Galileo, Norvegia confirmă intenția sa de a adopta și de a pune în aplicare în timp util, în teritoriile aflate sub jurisdicția sa, măsuri de asigurare a unui grad de control al exporturilor și de neproliferare a tehnologiilor, datelor și componentelor Galileo echivalent cu cel asigurat de măsurile aplicabile în Comunitate și în statele membre ale acesteia.26.  În cazul producerii unui eveniment în care un astfel de grad echivalent de control al exporturilor și de neproliferare nu poate fi atins, părțile se consultă în vederea remedierii situației. Dacă este cazul, domeniul de cooperare în acest sector poate fi ajustat în consecință.ARTICOLUL 9Serviciul public reglementatNorvegia și-a exprimat interesul pentru Serviciul public reglementat al Galileo, pe care îl consideră un element important în cadrul participării sale la programele GNSS europene. Părțile convin să abordeze acest aspect după definirea politicilor și a modalităților operaționale care guvernează accesul la PRS.ARTICOLUL 10Cooperarea internațională27.  Părțile recunosc importanța coordonării abordărilor în cadrul forurilor internaționale de standardizare și certificare cu privire la serviciile globale de navigație prin satelit. În special, părțile vor susține în comun dezvoltarea standardelor Galileo și vor promova aplicarea acestora la scară mondială, punând accentul pe interoperabilitatea cu alte GNSS.28.  În consecință, pentru a promova și a transpune în fapte obiectivele prezentului acord, părțile cooperează, după caz, cu privire la toate aspectele apărute referitoare la GNSS mai ales în cadrul Organizației aviației civile internaționale, al Organizației maritime internaționale și al Uniunii Internaționale de Telecomunicații.ARTICOLUL 11Consultarea și soluționarea diferendelorPărțile se consultă prompt, la cererea oricăreia dintre ele, asupra oricărei chestiuni care rezultă din interpretarea sau aplicarea prezentului acord. Orice diferende cu privire la interpretarea sau aplicarea prezentului acord se soluționează prin consultări între părți.ARTICOLUL 12Intrarea în vigoare și denunțarea29.  Prezentul acord intră în vigoare în prima zi a lunii care urmează după luna în care părțile au notificat îndeplinirea procedurilor necesare în acest scop. Notificările se transmit Consiliului Uniunii Europene, care este depozitarul prezentului acord.30.  Expirarea sau denunțarea prezentului acord nu afectează valabilitatea sau durata niciunei înțelegeri convenite în temeiul acestuia, nici drepturile și obligațiile specifice stabilite în domeniul drepturilor de proprietate intelectuală.31.  Prezentul acord poate fi modificat prin consimțământul reciproc, în scris, al părților. Orice modificare intră în vigoare la data care urmează după ultima notă diplomatică de informare a celeilalte părți cu privire la îndeplinirea procedurilor interne respective, necesare pentru intrarea în vigoare a acesteia.32.  Fără a aduce atingere alineatului (1), părțile convin să aplice prezentul acord cu titlu provizoriu începând cu prima zi a lunii care urmează după data la care părțile și-au notificat reciproc îndeplinirea procedurilor necesare în acest scop.33.  Orice parte poate denunța prezentul acord prin transmiterea unui preaviz de 6 luni, în scris, celeilalte părți.Prezentul acord este redactat în dublu exemplar în limbile bulgară, cehă, daneză, olandeză, engleză, estonă, finlandeză, franceză, germană, greacă, maghiară, italiană, letonă, lituaniană, malteză, polonă, portugheză, română, slovacă, slovenă, spaniolă, suedeză și norvegiană, toate textele fiind în mod egal autentice.[1] JO C , , p. .


Anunţ juridic important

|

52008PC0554

Propunere de decizie a Consiliului privind încheierea unui acord sub forma unui schimb de scrisori între Comunitatea Europeană şi Republica Cuba  /* COM/2008/0554 final - ACC 2008/0178 */

	[pic] | COMISIA COMUNITĂŢILOR EUROPENE |Bruxelles, 16.9.2008COM(2008) 554 final2008/0178 (ACC)Propunere deDECIZIE A CONSILIULUIprivind încheierea unui acord sub forma unui schimb de scrisori între Comunitatea Europeană și Republica Cuba(prezentată de Comisie)EXPUNERE DE MOTIVE1. Odată cu aderarea Republicii Bulgaria și României, CE și-a extins uniunea vamală. Prin urmare, CE este obligată, conform normelor OMC (articolul XXIV alineatul (6) din GATT), să deschidă negocieri cu țări terțe care au drepturi de negociere în listele de angajamente ale oricăruia din noile state membre pentru a ajunge la un acord privind ajustările compensatorii. Aceste ajustări sunt necesare în cazul în care adoptarea regimului tarifar extern al CE duce la o creștere a tarifelor peste nivelul pe care noul stat membru l-a stabilit de comun acord cu OMC, ținându-se totodată seama în mod corespunzător de reducerile de taxe vamale pe aceeași linie tarifară făcute de alte entități constitutive ale uniunii vamale cu ocazia constituirii acesteia.2. La 29 ianuarie 2007, Consiliul a autorizat Comisia să deschidă negocierile în temeiul articolului XXIV alineatul (6) din GATT din 1994 (propunerea COM 16703/06 WTO 270).3. Comisia a negociat cu membrii OMC deținători de drepturi de negociere în privința retragerii unor concesii specifice legate de retragerea listelor de angajamente ale Republicii Bulgaria și României în cadrul procesului de aderare la Comunitatea Europeană.4. Comisia a purtat negocieri prin consultarea comitetului instituit prin articolul 133 din Tratat și în conformitate cu directivele de negociere adoptate de Consiliu.5. Negocierile au dus la un acord sub forma unui schimb de scrisori cu Republica Cuba.6. Prezenta propunere invită Consiliul să aprobe acest acord.2008/0178 (ACC)Propunere deDECIZIE A CONSILIULUIprivind încheierea unui acord sub forma unui schimb de scrisori între Comunitatea Europeană și Republica CubaCONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) La 29 ianuarie 2007, Consiliul a autorizat Comisia să deschidă negocieri cu anumite state membre ale OMC în temeiul articolului XXIV alineatul (6) din GATT din 1994, în cadrul procesului de aderare la Comunitatea Europeană a Republicii Bulgaria și României.(2) Comisia a purtat negocieri prin consultarea comitetului instituit prin articolul 133 din Tratat și în conformitate cu directivele de negociere adoptate de Consiliu.(3) Comisia a finalizat negocierile pentru încheierea unui acord sub forma unui schimb de scrisori între Comunitatea Europeană și Republica Cuba. Acordul ar trebui aprobat.(4) Măsurile necesare pentru punerea în aplicare a prezentei decizii ar trebui să fie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor de exercitare a competențelor de executare conferite Comisiei[1],ADOPTĂ PREZENTA DECIZIE:Articolul 1În numele Comunității, se aprobă acordul sub forma unui schimb de scrisori între Comunitatea Europeană și Republica Cuba privind încheierea negocierilor purtate în temeiul articolului XXIV alineatul (6) din GATT în ce privește retragerea concesiilor specifice legate de listele de angajamente ale Republicii Bulgaria și României în cadrul procesului de aderare a acestora la Comunitatea Europeană.Textul acordului se anexează la prezenta decizie.Articolul 2Comisia adoptă normele de aplicare a acordului, în conformitate cu procedura prevăzută la articolul 39 alineatul (2) din Regulamentul (CE) nr. 318/2006 al Consiliului[2].Articolul 3Președintele Consiliului este autorizat să desemneze persoana (persoanele) împuternicită(e) să semneze acordul sub forma unui schimb de scrisori menționat la articolul 1, care are drept efect angajarea Comunității.Prezenta decizie se adresează statelor membre.Adoptată la Bruxelles, […]Pentru Consiliu,Președintele […]ACORDACORD SUB FORMA UNUI SCHIMB DE SCRISORIîntre Comunitatea Europeană și Republica Cuba în temeiul articolului XXIV alineatul (6) și articolului XXVIII din Acordul General pentru Tarife și Comerț (GATT) din 1994 referitor la modificarea concesiilor din listele de angajamente ale Republicii Bulgaria și României în cadrul procesului de aderare a acestora la Uniunea EuropeanăA. Scrisoare din partea Comunității EuropeneGeneva, 19 martie 2008Stimate domn,În urma negocierilor purtate în temeiul articolului XXIV alineatul (6) și articolului XXVIII din Acordul General pentru Tarife și Comerț (GATT) din 1994 referitor la modificarea listelor de angajamente ale Republicii Bulgaria și României în cadrul procesului de aderare a acestora la Uniunea Europeană, Comunitatea Europeană și Republica Cuba au convenit după cum urmează:Comunitatea Europeană va include în lista sa de angajamente, pentru teritoriul vamal al CE-27, următoarea modificare:Adăugarea unei alocări naționale (pentru Cuba) de 10 000 de tone, pe lângă volumul actual de 106 925 de tone în cadrul contingentului tarifar comunitar pentru zahărul brut din trestie destinat rafinării (cod NC 1701 1110), cu menținerea, în cadrul contingentului, a ratei aplicabile de 98 EUR/t/net.Pentru anul comercial 2008/2009, alocarea națională pentru Cuba va fi de 20 000 de tone. Pentru anul comercial 2009/2010, alocarea națională pentru Cuba va fi de 10 000 de tone.Republica Cuba acceptă abordarea Comunității Europene privind compensarea contingentelor tarifare ca o modalitate de ajustare a obligațiilor, prevăzute în GATT, ale CE-25 și ale Republicii Bulgaria și României, ca urmare a recentei extinderi a Comunității Europene.Prezentul acord va intra în vigoare la două luni de la data semnării scrisorii de către Republica Cuba.În numele Comunității EuropeneACORDB. Scrisoare din partea Republicii CubaGeneva, 19 martie 2008Stimate domn,Referitor la scrisoarea dumneavoastră cu următorul conținut:„În urma negocierilor purtate în temeiul articolului XXIV alineatul (6) și articolului XXVIII din Acordul General pentru Tarife și Comerț (GATT) din 1994 referitor la modificarea concesiilor Republicii Bulgaria și României în cadrul procesului de aderare a acestora la Uniunea Europeană, Comunitatea Europeană și Republica Cuba au convenit asupra următoarelor puncte:Comunitatea Europeană va include în lista sa de angajamente, pentru teritoriul vamal al CE-27, următoarea modificare:Adăugarea unei alocări naționale (pentru Cuba) de 10 000 de tone, pe lângă volumul actual de 106 925 de tone în cadrul contingentului tarifar comunitar pentru zahărul brut din trestie destinat rafinării (cod NC 1701 1110), cu menținerea, în cadrul contingentului, a ratei aplicabile de 98 EUR/t/net.Pentru anul de piață 2008/2009, alocarea națională pentru Cuba va fi de 20 000 de tone. Pentru anul de piață 2009/2010, alocarea națională pentru Cuba va fi de 10 000 de tone.Republica Cuba acceptă abordarea Comunității Europene privind compensarea contingentelor tarifare ca o modalitate de ajustare a obligațiilor prevăzute în GATT, ale CE-25 și ale Republicii Bulgaria și României, ca urmare a recentei extinderi a Comunității Europene.Prezentul acord va intra în vigoare la două luni de la data semnării scrisorii de către Republica Cuba.”Am onoarea de a exprima prin prezenta acordul guvernului meu.În numele Republicii CubaFI ȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI1. DENUMIREA PROPUNERII:Propunere de decizie a Consiliului privind încheierea unui acord sub forma unui schimb de scrisori între Comunitatea Europeană și Republica Cuba referitor la ajustările compensatorii, astfel cum este prevăzut la articolul XXIV alineatul (6) din GATT din 1994.2. LINII BUGETARE:Capitol și articol: Capitolul 10 – Taxe agricoleSuma înscrisă la bugetul pentru exercițiul financiar respectiv: 1 683,2 MEUR3. IMPACT FINANCIAR( Propunere fără impact financiar( Propunere fără impact financiar asupra cheltuielilor, dar cu impact financiar asupra veniturilor – efectul este următorul:(MEUR cu o zecimală)Linie bugetară | Venituri[3] | Perioadă de 12 luni începând cu zz/ll/aaaa | Anul 2008 |Articolul 100… | Impact asupra resurselor proprii | […] | - 2,4 |Articol … | Impact asupra resurselor proprii | […] | […] |Situația după acțiune |[n+1] | [n+2] | [n+3] | [n+4] | [n+5] |Articol … |Articol … |4. MĂSURI DE COMBATERE A FRAUDEI5. ALTE OBSERVA ȚII [1] JO L 184, 17.7.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).[2] JO L 58, 28.2.2006, p. 1. Regulament modificat ultima dată prin Regulamentul (CE) nr. 1260/2007 (JO L 283, 27.10.2007, p. 1).[3] În ceea ce privește resursele proprii tradiționale (taxe agricole, taxe pe zahăr, taxe vamale), sumele indicate trebuie să fie sume nete, adică sume brute după deducerea a 25 % reprezentând cheltuieli de colectare.